stanford-oval/wikipedia huggingface dataset:
ไก่นัมบัง

ไก่นัมบังที่ร้านอิซากายะในเขตชูโอ โตเกียว
ข้าวหน้าไก่นัมบังจากร้านอาหารในแคลิฟอร์เนีย
ไก่นัมบัง (チキン南蛮) เป็นอาหารญี่ปุ่นที่มีต้นกำเนิดในจังหวัดมิยาซากิ มีส่วนประกอบคือแป้งสาลีและไข่ไก่ แล้วทอดด้วยน้ำมัน แช่ในน้ำส้มสายชูหวาน
ไก่นัมบังนั้นโดยทั่วไปแล้วมักจะใส่ซอสทาร์ทาร์ แต่ร้านอาหารแห่งหนึ่งซึ่งเป็นต้นกำเนิดของไก่นัมบังในจังหวัดมิยาซากินั้นมีการทำโดยไม่ใช้ซอสทาร์ทาร์ จึงถือว่าซอสทาร์ทาร์นั้นอาจไม่ได้จำเป็นเสมอไป
ไก่นัมบังของนาโอะจัง
ไก่นัมบังโองุระ
ศอก (หน่วยวัด)

ศอก เป็นหน่วยวัดความยาวที่นิยามจากระยะระหว่างข้อศอกไปจนถึงนิ้วกลาง มีการใช้มาตั้งแต่ในอียิปต์โบราณ และถูกใช้ในหลายประเทศ
หน่วยศอกในประเทศไทย

ศอก เป็นหน่วยวัดความยาวของไทย มีที่มาจากการวางแขนท่อนล่างลงบนพื้นราบ หนึ่งศอกวัดจากปลายนิ้วกลางไปจนถึงปลายข้อศอก  แต่เนื่องจากระยะศอกของแต่ละคนไม่เท่ากัน พระราชบัญญัติมาตราชั่ง ตวง วัด พระพุทธศักราช ๒๔๖๖ จึงกำหนดให้ 1 ศอกยาวเท่ากับ ½ ของเมตร (0.5 เมตร) เป็นต้นมา และใช้อักษรย่อว่า ศ.
1 ศอก มีค่าเท่ากับ
24 นิ้ว
2 คืบ
50 เซนติเมตร
0.5 เมตร
ในทางกลับกัน
1 วา = 4 ศอก
1 เส้น = 80 ศอก
1 โยชน์ = 32,000 ศอก
สำนวนที่กล่าวถึง

ได้คืบจะเอาศอก - ต้องการจะได้มากกว่าที่ได้มาแล้ว
คืบก็ทะเล ศอกก็ทะเล - เมื่อออกทะเลอย่าประมาท ทะเลล้วนมีอันตราย
ลดราวาศอก - ผ่อนลง, ยอมอ่อนให้
สุนัย จุลพงศธร

| สุนัย จุลพงศธรม> ป.ช., ม.ว.ม. |
| --- | --- |

รองโฆษกประจำสำนักนายกรัฐมนตรี
ดำรงตำแหน่ง 25 พฤศจิกายน พ.ศ. 2539 – 9 พฤศจิกายน พ.ศ. 2540
นายกรัฐมนตรี: ชวลิต ยงใจยุทธ
 
ข้อมูลส่วนบุคคล
เกิด: 11 กุมภาพันธ์ พ.ศ. 2494 (73 ปี) อำเภอชุมแสง จังหวัดนครสวรรค์ ประเทศไทย
พรรคการเมือง: ไทยรักไทย (2543–2550)   พลังประชาชน (2550–2551)   เพื่อไทย (2551–2561)
คู่สมรส: เสาวลักษณ์ จุลพงศธร
ลายมือชื่อ: 

สุนัย จุลพงศธร (เกิด 11 กุมภาพันธ์ พ.ศ. 2494) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตรองเลขาธิการนายกรัฐมนตรี อดีตรองโฆษกประจำสำนักนายกรัฐมนตรี และอดีตที่ปรึกษารัฐมนตรีหลายกระทรวง
สมาชิกสภาผู้แทนราษฎรจังหวัดนครสวรรค์สมาชิกสภาผู้แทนราษฎรไทย ชุดที่ 19 และ สมาชิกสภาผู้แทนราษฎรไทย ชุดที่ 20 แบบเลือกตั้ง
ประวัติ

สุนัย เกิดเมื่อวันที่ 11 กุมภาพันธ์ พ.ศ. 2494 ที่ตำบลหนองกระเจา อำเภอชุมแสง จังหวัดนครสวรรค์ เป็นบุตรของนายจุ่น กับนางหลา จุลพงศธร จบนิติศาสตร์บัณฑิต  จากจุฬาลงกรณ์มหาวิทยาลัย จบรัฐศาสตรมหาบัณฑิต สาขาการเมืองระหว่างประเทศ จากมหาวิทยาลัยเชียงใหม่ และจบศิลปศาสตรดุษฎีบัณฑิต สาขาวางแผนและพัฒนาชนบท จากมหาวิทยาลัยแม่โจ้ แล้วเป็นหนึ่งการเคลื่อนไหวนิสิตนักศึกษา ในเหตุการณ์ 14 ตุลา พ.ศ. 2516
งานการเมือง

สุนัย จุลพงศธร เข้าสู่งานการเมืองโดยการเป็นประธานสภาเขตสัมพันธวงศ์ ในปี พ.ศ. 2528 เป็นผู้ช่วยสมาชิกสภาผู้แทนราษฎร (พลเอกชาติชาย ชุณหะวัณ) ในปี พ.ศ. 2535 และเป็นสมาชิกสภาผู้แทนราษฎรจังหวัดนครสวรรค์ สังกัดพรรคชาติพัฒนา ในการเลือกตั้ง พ.ศ. 2538 และการเลือกตั้ง พ.ศ. 2539 และได้รับแต่งตั้งเป็นรองโฆษกประจำสำนักนายกรัฐมนตรี ต่อมาในการเลือกตั้ง พ.ศ. 2548 จึงย้ายมาลงสมัครในระบบบัญชีรายชื่อ สังกัดพรรคไทยรักไทย จากนั้นในการเลือกตั้ง พ.ศ. 2550 ได้สังกัดพรรคพลังประชาชน และการเลือกตั้ง พ.ศ. 2554 สังกัดพรรคเพื่อไทย
สุนัย เป็นที่รู้จักกันมากขึ้นเมื่อเขาขึ้นอภิปรายตอบโต้ฝ่ายค้าน ในขณะที่เขาสังกัดพรรคพลังประชาชน โดยการเปิดโปงเส้นทางเงินทุนที่เชื่อมโยงระหว่าง พรรคประชาธิปัตย์ และ พันธมิตรประชาชนเพื่อประชาธิปไตย จนกระทั่งถึงการโจมตีผู้อยู่เบื้องหลังการชุมนุมของพันธมิตรฯ อย่างร้อนแรง
ภายหลังจากที่พรรคพลังประชาชนถูกยุบ สุนัยก็ย้ายมาสังกัดพรรคเพื่อไทย และร่วมเป็นหนึ่งในผู้อภิปรายไม่ไว้วางใจ โดยสุนัยเป็นผู้อภิปราย อภิสิทธิ์ เวชชาชีวะ นายกรัฐมนตรี
ต่อมาในปี พ.ศ. 2554 ได้รับแต่งตั้งเป็นประธานคณะกรรมาธิการการต่างประเทศ สภาผู้แทนราษฎร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 33
ต่อมาเมื่อมีการก่อรัฐประหาร เมื่อวันที่ 22 พฤษภาคม พ.ศ. 2557 คณะรักษาความสงบแห่งชาติ (คสช.) ออกคำสั่งที่ 3/2557 และคำสั่งที่ 53/2557 เรียกให้สุนัยไปรายงานตัว แต่เขามิได้ไปตามคำสั่งดังกล่าว ศาลทหารจึงออกหมายจับ มีรายงานว่าเขาเข้าร่วมกับ สมัชชาประชาชนเพื่อประชาธิปไตย เคลื่อนไหวทางการเมืองในประเทศสหรัฐอเมริกา
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เรวัต สิรินุกุล

| เรวัต สิรินุกุลม> ป.ช., ม.ว.ม..ข้อมูลส่วนบุคคล |
| --- | --- |
เกิด: 25 กุมภาพันธ์ พ.ศ. 2479 อำเภอเมืองนครสวรรค์ จังหวัดนครสวรรค์
เสียชีวิต: 26 กันยายน พ.ศ. 2564 (85 ปี) อำเภอท่ามะกา จังหวัดกาญจนบุรี
พรรคการเมือง: เสรีรวมไทย (2561–2564)

เรวัต สิรินุกุล (25 กุมภาพันธ์ พ.ศ. 2479 – 26 กันยายน พ.ศ. 2564) อดีตสมาชิกสภาผู้แทนราษฎรจังหวัดกาญจนบุรี 9 สมัย และอดีตสมาชิกสภาผู้แทนราษฎรแบบสัดส่วน
ประวัติ

นายเรวัต สิรินุกุล (ชื่อเดิม : เรวัต ศิริศิลวัตนุกุล) เกิดเมื่อวันที่ 25 กุมภาพันธ์ พ.ศ. 2479 ที่อำเภอเมือง จังหวัดนครสวรรค์ เป็นบุตรของนายเองเฮา และนางกิมเฮง สิรินุกุล สำเร็จการศึกษาพาณิชยศาสตรบัณฑิต จากมหาวิทยาลัยธรรมศาสตร์
เรวัต เสียชีวิตเมื่อวันที่ 26 กันยายน พ.ศ. 2564 หลังเข้ารับการรักษาอาการติดเชื้อโควิด-19 ที่โรงพยาบาลมะการักษ์ อำเภอท่ามะกา จังหวัดกาญจนบุรี สิริอายุได้ 85 ปี
งานการเมือง

อดีตเคยเป็นผู้จัดการธนาคารกรุงเทพพาณิชยการ สาขาท่าเรือ ก่อนที่จะลงรับสมัครเลือกตั้งและได้เป็นสมาชิกสภาผู้แทนราษฎรจังหวัดกาญจนบุรี ในการเลือกตั้ง พ.ศ. 2526 ในสังกัดพรรคกิจสังคม จนได้รับเลือกติดต่อกัน จนถึง พ.ศ. 2550 รวม 10 สมัยในสังกัดพรรคต่างๆ อาทิ พรรคกิจประชาคม พรรคชาติไทย พรรคประชาธิปัตย์ พรรคไทยรักไทย พรรคพลังประชาชนตามลำดับ  เขาเคยได้รับแต่งตั้งเป็นรองเลขาธิการพรรคกิจประชาคม ในปี พ.ศ. 2529
เรวัต ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 114 สังกัดพรรคเพื่อไทย เมื่อ พ.ศ. 2554 แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

เรวัต สิรินุกุล ได้รับการเลือกตั้งเป็นสมาชิกสภาผู้แทนราษฎรมาแล้ว 10 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดกาญจนบุรี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดกาญจนบุรี สังกัดพรรคกิจประชาคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดกาญจนบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดกาญจนบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดกาญจนบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดกาญจนบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดกาญจนบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดกาญจนบุรี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดกาญจนบุรี สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน กลุ่มจังหวัดที่ 7 สังกัดพรรคพลังประชาชน (พ.ศ. 2541) (เลื่อนแทน)
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ภาษาอุยกูร์เก่า

ภาษาเตอร์กิกไซบีเรียที่สูญแล้วในเอเชียกลางและเอเชียตะวันออก
| ภาษาอุยกูร์เก่า |
| --- | --- |
ประเทศที่มีการพูด: อาณาจักรข่านอุยกูร์, โคโช, ราชอาณาจักรอุยกูร์กานโจว
ภูมิภาค: มองโกเลีย, ฮามี่, ตูร์ปัน, กานซู่
ยุค: คริสต์ศตวรรษที่ 9–14 พัฒนาเป็นภาษายุคูร์ตะวันตก
ตระกูลภาษา: เตอร์กิก  เตอร์กิกทั่วไปเตอร์กิกไซบีเรียเตอร์กิกเก่าภาษาอุยกูร์เก่า
ระบบการเขียน: อักษรเตอร์กิกเก่า, อักษรอุยกูร์เก่า
รหัสภาษา
ISO 639-3: oui
นักภาษาศาสตร์: oui
ภาษาอุยกูร์เก่า (จีนตัวย่อ: 回鹘语; จีนตัวเต็ม: 回鶻語; พินอิน: Huíhú yǔ) เป็นภาษาในกลุ่มภาษาเตอร์กิกที่ใช้พูดในราชอาณาจักรโคโช ตั้งแต่คริสต์ศตวรรษที่ 9–14 รวมถึงในบริเวณมณฑลกานซู่
ประวัติ

ภาษาอุยกูร์เก่ามีวิวัฒนาการมาจากภาษาเตอร์กิกเก่า ซึ่งสืบทอดมาจากภาษาเตอร์กิกไซบีเรีย หลังจากที่อาณาจักรข่านอุยกูร์ล่มสลายและผู้ที่รอดได้อพยพไปยังตูร์ปัน โคมูล (ต่อมาคือฮามี่) และกานซู่ในคริสต์ศตวรรษที่ 9
ชาวอุยกูร์ในตูร์ปันและโคมูลก่อตั้งราชอาณาจักรโคโชและรับเอาศาสนามาณีกีและศาสนาพุทธเป็นศาสนาของตน ในขณะที่ชาวอุยกูร์ในกานซู่แรกเริ่มก่อตั้งราชอาณาจักรอุยกูร์กานโจว ซึ่งต่อมาอยู่ในอำนาจของอาณาจักรเซี่ยตะวันตก ซึ่งลูกหลานของพวกเขาคือชาวยุคูร์แห่งกานซู่ ภาษายุคูร์ตะวันตกเป็นภาษาที่สืบทอดมาจากภาษาอุยกูร์เก่า
ราชอาณาจักรโคโชดำรงอยู่ได้ต่อไปโดยเป็นรัฐบริวารของจักรวรรดิมองโกล แต่ต่อมาถูกพิชิตโดยจักรวรรดิข่านชากาทายซึ่งเป็นชาวมุสลิม โดยพิชิตตูร์ปันและโคมูลและเปลี่ยนภูมิภาคนี้ให้เป็นอิสลาม ภาษาอุยกูร์เก่าจึงสาบสูญจากตูร์ปันและโคมูล
ภาษาอุยกูร์ซึ่งเป็นภาษาราชการของเขตปกครองตนเองซินเจียงอุยกูร์ไม่ได้สืบเชื้อสายมาจากภาษาอุยกูร์เก่า แต่เป็นลูกหลานของกลุ่มภาษาคาร์ลุกที่พูดในอาณาจักรข่านการา-ฆานิด โดยเฉพาะภาษาฆากานีที่ได้รับการอธิบายโดยมะห์มูด อัล-กาชฆอรี (محمود الكاشغري) ภาษาสืบทอดเพียงภาษาเดียวที่ยังคงมีผู้พูดของภาษาอุยกูร์เก่าคือภาษายุคูร์ตะวันตก (Yellow Yughur) ซึ่งมีผู้พูดอยู่ในมณฑลกานซู่ของจีน
ลักษณะเด่น

ภาษาอุยกูร์เก่ามีระบบการนับแบบคาดเดา (anticipating counting system) และการใช้คำเชื่อม dro ซึ่งส่งต่อไปยังภาษายุคูร์ตะวันตก
วรรณกรรม

วรรณกรรมภาษาอุยกูร์เก่าส่วนใหญ่เป็นข้อความทางศาสนาเกี่ยวกับศาสนามาณีกีและศาสนาพุทธ โดยตัวอย่างถูกพบในเอกสารตัวเขียนตุนหวง จารึกหลายภาษารวมทั้งภาษาอุยกูร์เก่าสามารถพบได้ที่จูหยงกวนหยุนไถ (居庸关云台) ชาลาบริเวณด่านจูหยงกวนทางตะวันตกเฉียงเหนือของกรุงปักกิ่ง และในศิลาจารึกของสุไลมาน
อักขระ

ราชอาณาจักรโคโชซึ่งก่อตั้งขึ้นเมื่อปี ค.ศ. 843 เดิมใช้อักษรรูนเตอร์กิกโดยมีสำเนียงพูดแบบ "anïγ" อักษรอุยกูร์เก่าได้รับอิทธิพลมาจากชาวพื้นเมืองในท้องถิ่นที่มีสำเนียง "ayïγ" ซึ่งพวกเขาอพยพมายังตูร์ปันหลังปี ค.ศ. 840
จารึกภาษาอุยกูร์เก่าบนผนังด้านในทางทิศตะวันออกของจูหยงกวนหยุนไถ
จารึกภาษาอุยกูร์เก่าบนผนังด้านในทางทิศตะวันตกของจูหยงกวนหยุนไถ
สัตว์ป่าคุ้มครอง

สัตว์ป่าคุ้มครอง หมายถึง สัตว์ป่าเพื่อการอนุรักษ์ ตามบัญชีแนบท้าย กฎกระทรวง กำหนดให้สัตว์ป่าบางชนิด เป็นสัตว์ป่าคุ้มครอง พ.ศ. 2546 ตามพระราชบัญญัติสงวนและคุ้มครองสัตว์ป่า พ.ศ. 2535
ข้อห้ามข้อบังคับบางประการ จากพระราชบัญญัติที่ควรทราบ มีดังนี้

สัตว์ป่าสงวนและสัตว์ป่าคุ้มครอง เป็นสัตว์ป่าที่ห้ามล่า พยายามล่า ห้ามค้า ห้ามนำเข้าหรือส่งออก เว้นแต่จะได้รับอนุญาต ผู้ฝ่าฝืนมีโทษจำคุกไม่เกินสี่ปี หรือปรับไม่เกินสี่หมื่นบาท หรือทั้งจำทั้งปรับ
ในเขตห้ามล่าสัตว์ป่าไม่ว่าชนิดใด ห้ามล่าสัตว์ เก็บรัง ครอบครองที่ดิน แผ้วถาง หรือเปลี่ยนแปลงแหล่งน้ำ ผู้ฝ่าฝืนมีโทษจำคุกไม่เกินเจ็ดปี หรือปรับไม่เกินหนึ่งแสนบาท หรือทั้งจำทั้งปรับ
ห้ามครอบครองสัตว์ป่าสงวนและสัตว์ป่าคุ้มครอง เว้นแต่จะได้รับอนุญาต ผู้ฝ่าฝืนมีโทษจำคุกไม่เกินสามปี หรือปรับไม่เกินสามหมื่นบาท หรือทั้งจำ ทั้งปรับ ในกรณีที่สัตว์ที่ครอบครองเป็นสัตว์ที่มาจากการเพาะพันธุ์ที่ไม่ถูกต้อง จะต้องโทษจำคุกไม่เกินหนึ่งปี หรือปรับไม่เกินหนึ่งหมื่นบาท หรือทั้งจำทั้งปรับ
ห้ามเพาะพันธุ์สัตว์ป่าสงวนและสัตว์ป่าคุ้มครอง เว้นแต่จะได้รับอนุญาต ผู้ฝ่าฝืนมีโทษจำคุกไม่เกินสามปี หรือปรับไม่เกินสามหมื่นบาท หรือทั้งจำทั้งปรับ
ในกรณีที่การล่าเป็นการล่าเพื่อปกป้องตนเองหรือผู้อื่นหรือทรัพย์สิน หรือเหตุอื่นที่เห็นว่าเป็นการกระทำที่ควรแก่เหตุ ไม่ต้องรับโทษ
การห้ามการครอบครองและห้ามค้า มีผลไปถึงไข่และซากของสัตว์เหล่านั้นด้วย
ห้ามเก็บหรือทำอันตรายรังของสัตว์ ยกเว้นรังนกอีแอ่น (นกแอ่นกินรัง) ซึ่งต้องได้รับอนุญาตเช่นกัน
ข้อห้ามข้อบังคับบางประการ จากพระราชบัญญัติที่ควรทราบ มีดังนี้ > แบ่งได้    7 ประเภท

ประกอบด้วย
สัตว์เลี้ยงลูกด้วยนม จำนวน 201 ชนิด
นก จำนวน 952 ชนิด
สัตว์เลื้อยคลาน จำนวน 91 ชนิด
สัตว์สะเทินน้ำสะเทินบก จำนวน 12 ชนิด
แมลง จำนวน 20 ชนิด
ปลา จำนวน 14 ชนิด
สัตว์ไม่มีกระดูกสันหลังอื่น ๆ จำนวน 12 ชนิด
สัตว์ป่าคุ้มครองที่เลี้ยงได้

กระจงเล็ก (Tragulus javanicus)
กวางป่า (Cervus unicolor)
เนื้อทราย (Hyelaphus porcinus)
เก้ง หรือ ฟาน (Muntiacus muntjak)
ลิงกัง (Macaca nemestrina)
ลิงวอก (Macaca mulatta)
ลิงแสม (Macaca fascicularis)
ชะมดเช็ด (Viverricula indica)
ไก่จุก (Rollulus rouloul)
นกกิ้งโครงคอดำ (Gracupica nigricollis)
ไก่ป่า (Gallus gallus)
นกแก้วโม่ง (Psittacula eupatria)
ไก่ฟ้าพญาลอ (Lophura diardi)
นกแก้วหัวแพร (Psittacula roseata)
ไก่ฟ้าหน้าเขียว (Lophura ignita)
นกขุนทอง (Gracula religiosa)
ไก่ฟ้าหน้าขาว (Lophura nycthemera)
นกแขกเต้า (Psittacula alexandri)
ไก่ฟ้าหลังเทา (Lophura leucomelanos)
นกปรอดหัวโขน (Pycnonotus jocosus)
ไก่ฟ้าหางลายขวาง (Syrmaticus humiae)
นกยูงไทย (Pavo muticus)
นกกระทาดงแข้งเขียว (Arborophila chloropus)
นกแว่นสีเทาหรือนกแว่นเหนือ (Polyplectron bicalcaratum)
นกกระทาดงคอสีแดง (Arborophila rufogularis)
นกกระทาดงจันทบูรณ์ (Arborophila diversa)
นกแว่นสีน้ำตาลหรือนกแว่นใต้ (Polyplectron malacense)
นกกระทาดงปักษ์ใต้ (Arborophila charltonii)
นกกระทาดงอกสีน้ำตาล (Arborophila brunneopectus)
นกหกเล็กปากดำ (Loriculus galgulus)
นกหกเล็กปากแดง (Loriculus vernalis)
นกกระทาทุ่ง (Francolinus pintadeanus)
นกหกใหญ่ (Psittinus cyanurus)
นกกะรางคอดำ หรือนกซอฮู้ (Garrulax chinensis)
นกหว้า (Argusianus argus)
นกกะรางสร้อยคอเล็ก (Garrulax monileger)
นกเอี้ยงสาริกา (Acridotheres tristis)
นกกะรางสร้อยคอใหญ่ (Garrulax pectoralis)
นกเอี้ยงหงอน (Acridotheres javanicus)
นกกะรางหัวหงอก (Garrulax leucolophus)
เป็ดคับแค (Nettapus coromandelianus)
นกกะรางอกสีน้ำตาลไหม้ (Garrulax strepitans)
เป็ดแดง (Dendrocygna javanica)
นกกะลิง หรือนกกะแล (Psittacula finschii)
เป็ดเทา (Anas poecilorhyncha)
นกกางเขนดง (Copsychus malabaricus)
เป็ดลาย (Anas querquedula)
นกกางเขนบ้าน (Copsychus saularis)
เป็ดหงส์ (Sarkidiornis melanotos)
เป็ดหางแหลม (Anas acuta)
งูสิงธรรมดา (Ptyas korros)
งูเหลือม (Malayopython reticulatus)
งูสิงหางลาย (Ptyas mucosus)
จระเข้น้ำเค็ม (Crocodylus porosus)
งูหลาม (Python bivittatus)
จระเข้น้ำจืด (Crocodylus siamensis)
กบทูด หรือเขียดแลว (Limnonectes blythii)
ปลาตะพัด หรือ ปลาอโรวาน่า (Scleropages formosus)
ปลาเสือตอ ปลาเสือ หรือปลาลาด (Coius microlepis)
ดูเพิ่ม

สัตว์ป่าสงวน
กฤช สังขทรัพย์

| พันตำรวจเอกกฤช สังขทรัพย์ม> ว.ม., ต.ช. |
| --- | --- |

รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 21 มีนาคม พ.ศ. 2523 – 5 กันยายน พ.ศ. 2524
นายกรัฐมนตรี: พลเอก เปรม ติณสูลานนท์
 
ข้อมูลส่วนบุคคล
เกิด: 21 พฤษภาคม พ.ศ. 2472 จังหวัดนครสวรรค์ ประเทศสยาม
เสียชีวิต: 5 กันยายน พ.ศ. 2524 (52 ปี) จังหวัดเชียงใหม่ ประเทศไทย
คู่สมรส: สมบูรณ์ สังขทรัพย์
อาชีพ: ตำรวจ, นักการเมือง
ยศที่ได้รับการแต่งตั้ง
รับใช้:  ไทย
สังกัด: กรมตำรวจ
ประจำการ: พ.ศ. 2490 - พ.ศ. 2519
ยศ:  พันตำรวจเอก

พันตำรวจเอก กฤช สังขทรัพย์ อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์ และอดีตสมาชิกสภาผู้แทนราษฎรจังหวัดเลย 2 สมัย เป็นหนึ่งในผู้เสียชีวิตจากเหตุเฮลิคอปเตอร์เบลล์ตกที่จังหวัดเชียงใหม่ พ.ศ. 2524
ประวัติ

พ.ต.อ. กฤช สังขทรัพย์ เกิดเมื่อวันที่ 21 พฤษภาคม พ.ศ. 2472 ที่ตำบลปากน้ำโพ อำเภอเมือง จังหวัดนครสวรรค์เป็นบุตรของ จ่าสิบตำรวจ ฟ้อน และ นางสงวน สังขทรัพย์ สำเร็จการศึกษาชั้นมัธยมศึกษาปีที่ 6 จากโรงเรียนประจำจังหวัดนครสวรรค์, ชั้นเตรียมอุดมศึกษาปีที่ 2 จาก โรงเรียนอำนวยศิลป์ และ โรงเรียนนายร้อยตำรวจ
พ.ต.อ.กฤช สังขทรัพย์ สมรสกับนางสมบูรณ์ สังขทรัพย์ มีบุตร-ธิดา 5 คน โดยบุตรคนกลางคือ ทศพล สังขทรัพย์ อดีตสมาชิกสภาผู้แทนราษฎรจังหวัดเลย 7 สมัย ในขณะที่ลูกสะใภ้ นางพัฒนา สังขทรัพย์ เป็นสมาชิกสภาผู้แทนราษฎรจังหวัดเลยหนึ่งสมัย
การทำงาน

พ.ต.อ. กฤช เริ่มรับราชการด้วยการเป็นพลตำรวจ ที่ สถานีตำรวจภูธรจังหวัดนครสวรรค์ เมื่อ พ.ศ. 2490 และเจริญหน้าที่ในการรับราชการตำรวจ จนได้รับแต่งตั้งในตำแหน่งสำคัญ ทั้ง ผู้กำกับการตำรวจภูธรจังหวัดเลย, จังหวัดเพชรบุรี และ จังหวัดกำแพงเพชร ก่อนที่จะลาออกจากราชการ ใน พ.ศ. 2519
งานการเมือง

พ.ต.อ.กฤช เริ่มเข้าสู่งานการเมือง ด้วยการเป็นสมาชิกสภาผู้แทนราษฎรจังหวัดเลย สังกัดพรรคชาติไทย จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ก่อนที่จะได้รับเลือกเป็น สมาชิกสภาการปฏิรูปปกครองแผ่นดิน ในช่วง พ.ศ. 2519 ถึง 2520 และ สมาชิกสภานิติบัญญัติแห่งชาติ ใน พ.ศ. 2520 ถึง 2522 และได้รับเลือกตั้งเป็น ส.ส. เลย สมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
ในปี พ.ศ. 2523 ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์ จนกระทั่งเมื่อวันที่ 5 กันยายน พ.ศ. 2524 ในขณะที่พันตำรวจเอกกฤช และคณะเดินทางไปเยี่ยมชมโครงการหลวงอ่างขาง ที่สถานีเกษตรหลวงอ่างขาง ตำบลแม่งอน อำเภอฝาง จังหวัดเชียงใหม่ แต่เกิดเหตุการณ์เครื่องเฮลิคอปเตอร์เกิดขัดข้องจนตกในหุบเขา ตำบลแม่สูน อำเภอฝาง
เครื่องราชอิสริยาภรณ์

พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.) (หลังเสียชีวิต)
พ.ศ. 2512 –  เครื่องราชอิสริยาภรณ์อันมีศักดิ์รามาธิบดี ชั้นที่ 4 อัศวิน (อ.ร.)
พ.ศ. 2522 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2516 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2508 –  เหรียญจักรมาลา (ร.จ.ม.)
หิรัณยกศิปุ

ภาพนรสิงห์กำลังสังหารหิรัณยกศิปุ
หิรัณยกศิปุ (สันสกฤต: हिरण्‍यकशिपु) หรือ หิรัณยกัศยปะ เป็นอสูรในคัมภีร์ปุราณะของศาสนาฮินดู ซึ่งถูกนรสิงห์ (อวตารของพระวิษณุ) สังหาร เพราะว่าหิรัณยกศิปุได้รับพรจากพระพรหมว่าจะไม่ถูกสังหารโดยมนุษย์หรือสัตว์ ซึ่งนรสิงห์ก็ไม่ใช่ทั้งมนุษย์หรือสัตว์ หิรัณยกศิปุมีน้องชายชื่อหิรัณยากษะ ซึ่งถูกนรสิงห์อวตารของพระวิษณุสังหารเช่นกัน
เรื่องราวของหิรัณยกศิปุ

เรื่องราวของหิรัณยกศิปุปรากฏอยู่ในคัมภีร์ภาควตปุราณะ ซึ่งได้บรรยายถึงอดีตชาติและสาเหตุที่จะต้องมาเกิดเป็นหิรัณยกศิปุและถูกนรสิงห์ซึ่งเป็นอวตารของพระวิษณุสังหาร
เรื่องราวของหิรัณยกศิปุ > ชยะและวิชยะ

ตามเนื้อเรื่องในภาควตปุราณะ กุมารทั้งสี่ ได้แก่ สนก สนนฺทน สนาตน และสนตฺกุมาร ซึ่งเป็นมนสบุตร(บุตรที่เกิดจากความคิด)ของพระพรหม ได้ไปยังไวกุณฺฐซึ่งเป็นที่ประทับของพระวิษณุเพื่อเข้าเฝ้า แต่เนื่องจากกุมารทั้งสี่ยังแลดูเหมือนเด็กน้อย แม้ว่าจะมีอายุมากแล้วก็ตาม ชยะและวิชยะซึ่งเป็นทวารบาลผู้เฝ้าประตูทางเข้าจึงเข้าไปขวางกุมารทั้งสี่ไม่ให้เข้าไป และได้แจ้งกับกุมารทั้งสี่ว่าพระวิษณุทรงกำลังพักผ่อนอยู่ จึงไม่สามารถให้เข้าเฝ้าได้ กุมารทั้งสี่ได้ตอบกลับไปว่าพระวิษณุนั้นทรงว่างให้เข้าพบเสมอ และได้สาปแช่งทวารบาลทั้งสองให้ไปเกิดในโลกมนุษย์และต้องดำรงชีวิตอย่างมนุษย์ ทันใดนั้นเองพระวิษณุได้ปรากฏองค์ขึ้น ทวารบาลทั้งสองจึงได้ทูลของให้พระนารายณ์แก้คำสาปของกุมารทั้งสี่เสีย พระวิษณุตรัสตอบว่าพระองค์ไม่สามารถถอนคำสาปของกุมารทั้งสี่ได้ แต่ทรงมีทางเลือกให้สองทาง ทางเลือกแรกคือต้องไปเกิดเป็นผู้ที่อุทิศตนแด่พระวิษณุให้ครบเจ็ดชาติ ส่วนทางเลือกที่สองคือไปเกิดเป็นศัตรูของพระวิษณุให้ครบสามชาติ หลังจากไปเกิดในโลกมนุษย์จนครบตามทางเลือกใดทางเลือกหนึ่งแล้ว จึงจะสามารถกลับมาเป็นทวารบาลได้ตามเดิม ทวารบาลทั้งสองได้เลือกทางเลือกที่สอง เพราะไม่ต้องการที่จะอยู่ห่างไกลจากพระวิษณุไปถึงเจ็ดชาติ แม้ว่าจะต้องไปเกิดเป็นศัตรูของพระวิษณุก็ตาม โดยชาติแรก พระวิษณุกล่าวว่า ชัยและวิชัย ต้องเกิดเป็น  หิรัณยกศิปุ และ หิรัณยากษะ เชื้อสายอสูรเดียวกัน ส่วนพระวิษณุ จะอวตารในรูปของ นรสิงห์อวตารไปปราบ ส่วนชาติที่สอง ทวารบาลทั้งสองจะกลับชาติไปเกิดใหม่เป็น พญาทศกัณฐ์ (เจ้าพระนครลงกา) และ กุมภกรรณ ตามลำดับ ส่วนพระองค์จะอวตารเป็นรามจันทราไปปราบ และในชาติสุดท้าย ทั้งสองจะได้กลับชาติไปเกิดใหม่เป็นศิศุปาล ในภพของกฤษณาวตาร แล้วจึงจะกลับมาเป็นนายทวารบาลบนไวกูณฑ์สถานในที่สุด
กุมารทั้งสี่
คัตสึดง

คัตสึดงซอสในสึรูกะ จังหวัดฟูกูอิ
ร้านอาหารที่ขายคัตสึดง
คัตสึดง (ญี่ปุ่น: カツ丼) เป็นอาหารญี่ปุ่นยอดนิยมชนิดหนึ่ง ประกอบด้วยข้าวหนึ่งชาม ราดหน้าด้วยเนื้อหมูทอดที่หั่นเป็นชิ้น ๆ ไข่ ผัก และเครื่องปรุงรส
อาหารจานนี้ได้ชื่อมาจากคำในภาษาญี่ปุ่นว่า ทงกัตสึ ("เนื้อหมูหั่นเป็นชิ้น ๆ") และ ดมบูริ ("ชามข้าวราดหน้า")
มันกลายเป็นประเพณีสมัยใหม่สำหรับนักเรียนญี่ปุ่นทึ่จะกินคัตสึดงในคืนก่อนสอบครั้งสำคัญหรือคืนก่อนสอบเข้าโรงเรียน เนื่องจาก คัตสึ เป็นคำพ้องเสียงกับคำกริยาในภาษาญี่ปุ่นว่า คัตสึ (勝つ) แปลว่า "ชนะ" นอกจากนี้ยังเป็นมุกตลกที่มีชื่อเสียงในภาพยนตร์ตำรวจญี่ปุ่น กล่าวคือ หลายคนคิดว่าผู้ต้องสงสัยจะพูดความจริงทั้งน้ำตาเมื่อพวกเขาได้กินคัตสึดงและถูกถามว่า "คุณเคยคิดบ้างไหมว่าแม่ของคุณจะรู้สึกอย่างไรกับเรื่องนี้?" แม้กระทั่งทุกวันนี้ มุกตลกที่ว่า "เราต้องกินคัตสึดงขณะสอบปากคำ" ยังคงเป็นที่นิยมในภาพยนตร์ญี่ปุ่น
สเต๊กฮัมบวร์ค

| --- | --- |
สเต๊กฮัมบวร์ค
แหล่งกำเนิด:  เยอรมนี
ภูมิภาค: ฮัมบวร์ค
คิดค้น: ประมาณศตวรรษที่ 18
ส่วนผสมหลัก: เนื้อวัว
 ตำราอาหาร: สเต๊กฮัมบวร์ค   สื่อ: สเต๊กฮัมบวร์ค
สเต๊กฮัมบวร์ค (อังกฤษ: Hamburg steak) เป็นอาหารจานเนื้อที่มีต้นกำเนิดในเยอรมนี เป็นที่นิยมกินในญี่ปุ่น
ต้นกำเนิดของสเต๊กฮัมบวร์คอยู่ที่เมืองฮัมบวร์ค ประเทศเยอรมนี ราวคริสต์ศตวรรษที่ 18 ชื่อเมืองฮัมบวร์คเมื่อออกเสียงเป็นภาษาอังกฤษก็กลายเป็น "แฮมเบิร์ก" บนเรือที่อพยพไปยังอเมริกาจากภูมิภาคฮัมบวร์คของเยอรมนี พ่อครัวปรุงและย่างเนื้อตากแห้งตามความต้องการของผู้โดยสารที่ต้องการกินสเต๊กจากบ้านเกิด
ในภาษาญี่ปุ่นเรียกชื่อตามเสียงอ่าน "แฮมเบิร์ก" ในภาษาอังกฤษจึงกลายเป็น "ฮัมบางุ" (ญี่ปุ่น: ハンバーグ; โรมาจิ: hanbāgu)
ทงกัตสึ

ระวังสับสนกับ ทงกตสึ
ทงกัตสึ
ทงกัตสึ (ญี่ปุ่น: 豚カツ, とんかつ หรือ トンカツ; โรมาจิ: tonkatsu) เป็นอาหารญี่ปุ่น ทำจากเนื้อหมูหั่นเป็นแผ่นหนาราวสองเซนติเมตร หมักด้วยเกลือและพริกไทย โรยแป้งบาง ๆ ชุบแป้งผสมไข่และน้ำที่ตีจนเหลวเข้ากัน ชุบเกล็ดขนมปังซึ่งเรียก "ปังโกะ" อีกชั้น แล้วทอดจนสุก รับประทานกับอาหารอื่น เป็นต้นว่าข้าวสวย กะหล่ำใบ หรือซุปมิโซะ
โปรตุเกสเป็นผู้นำเข้าทงกัตสึมายังญี่ปุ่น และเดิมเรียก "คัตสึเร็ตสึ" (カツレツ) และเรียกโดยย่อว่า "คัตสึ" ทั้งนับเป็นอาหารในเหล่า "โยโชกุ" คือ อาหารญี่ปุ่นบรรดาซึ่งดัดแปลงจากอาหารยุโรปในปลายคริสต์ศตวรรษที่ 19 ถึงต้นคริสต์ศตวรรษที่ 20
คัตสึเร็ตสึดั้งเดิมนั้นใช้เนื้อวัวปรุง ส่วนเนื้อหมูที่นิยมกันในปัจจุบันนั้นเริ่มใช้ ณ ร้านอาหารยุโรปแห่งหนึ่งในย่านกินซะ กรุงโตเกียว เมื่อ ค.ศ. 1890
คำ "ทงกัตสึ" หมายความว่า คัตสึที่ทำจากเนื้อหมู และบัญญัติขึ้นในคริสต์ทศวรรษ 1930
สมชาย กรุสวนสมบัติ

| สมชาย กรุสวนสมบัติ |
| --- | --- |
เกิด: 6 เมษายน พ.ศ. 2484 (83 ปี) จังหวัดนครสวรรค์ ประเทศไทย
นามปากกา: “ซูม”, “จ่าแฉ่ง”
อาชีพ: นักเขียน, นักข่าว, นักหนังสือพิมพ์
สัญชาติ:  ไทย
ช่วงปีที่ทำงาน: พ.ศ. 2503 - ปัจจุบัน
สมชาย กรุสวนสมบัติ (เกิด 6 เมษายน พ.ศ. 2484 ที่อำเภอบรรพตพิสัย จังหวัดนครสวรรค์)  คอลัมนิสต์ชื่อดัง เจ้าของนามปากกา “ซูม” และ “จ่าแฉ่ง” ในหนังสือพิมพ์ไทยรัฐ นักจัดรายการวิทยุ สปอร์ต เรดิโอ อดีตประธานสภาการหนังสือพิมพ์แห่งชาติ สมัยที่ 2
ประวัติ > การศึกษา

จบชั้นประถมศึกษาจาก โรงเรียนบรรพตประชาสรรค์ จังหวัดนครสวรรค์ จบชั้นมัธยมศึกษาจาก โรงเรียนเตรียมอุดมศึกษา กรุงเทพมหานคร ได้รับปริญญา เศรษฐศาสตรบัณฑิต จาก มหาวิทยาลัยธรรมศาสตร์ (เข้าศึกษา ปีการศึกษา 2502) และปริญญา บริหารธุรกิจมหาบัณฑิต (เศรษฐศาสตร์) M.A. (econs) จาก มหาวิทยาลัยโคโลราโด สหรัฐอเมริกา
ประวัติ > การงาน

เริ่มงานหนังสือพิมพ์ที่ หนังสือพิมพ์พิมพ์ไทย จากนั้น ได้ย้ายมาปักหลักที่หนังสือพิมพ์ไทยรัฐ จนถึงปัจจุบัน เคยรับราชการที่สภาพัฒนาการเศรษฐกิจและสังคมแห่งชาติ ตั้งแต่เศรษฐกรตรี จนเป็นข้าราชการ ระดับ 10 จึงได้ลาออกจากราชการ
นอกจากนี้ ยังได้รับเชิญให้ดำรงตำแหน่ง อุปนายกสมาคมเศรษฐศาสตร์ธรรมศาสตร์ และ กรรมการมูลนิธิไทยรัฐ อีกด้วย
ผลงาน

คอลัมน์ “เหะหะพาที” (ทุกวันจันทร์-วันเสาร์) และ “ซูม ซอกแซก สุดสัปดาห์” (ทุกวันอาทิตย์) โดย “ซูม” - หน้า 5 หนังสือพิมพ์ไทยรัฐ
คอลัมน์ “กีฬาเฮฮา” กับ “จ่าแฉ่ง” (ทุกวันเสาร์) - หน้า 23 (เซ็กชั่นกีฬา) หนังสือพิมพ์ไทยรัฐ
รายการ “สนทนากีฬา” กับ “จ่าแฉ่ง” ทุกวันจันทร์-วันศุกร์ เวลา 08.00 - 10.00 น. ทาง สถานีโทรทัศน์ดาวเทียม ช่อง เอ็นบีที 19 “สยามกีฬาทีวี” กระจายเสียงพร้อมกันทาง สถานีวิทยุกระจายเสียงกองทัพบก หน่วยบัญชาการรักษาดินแดน (นรด.) เอฟ.เอ็ม. 96.0 เมกกะเฮิร์ทซ์ “สปอร์ต เรดิโอ” ปัจจุบันทุกวันจันทร์-วันศุกร์ เวลา 08.00 - 09.30 น.
รางวัลที่ได้รับ

พ.ศ. 2555 รางวัลกูรูกีฬา สยามกีฬาอวอร์ดส์ ครั้งที่ 6
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2534 –  เหรียญจักรพรรดิมาลา (ร.จ.พ.)